Асен Босев
Добрият внук

chitanka.info

Имала бабичка син и снаха.

Те я напъждали като муха.

В къщи отделно добрата стопанка

хранели в дървена проста копанка.

Взело момчето им ножче в ръце,

седнало да си дълбае дръвце.

— Синко, що правиш? — запитали те.

Рекло им тяхното умно дете:

— Правя копанка, та някога аз

в нея отделно да храня и вас!… —

Казват, че канели с тях оттогава

старата бабичка да се гощава…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.